ขออนุญาตถามครับมีน้ำออกจากจมูกถั่วเหลืองข้นมีกลิ่นเหม็นครับ
สวัสดีค่ะ อาการมีน้ำมูกไหลเป็นสีเหลืองข้น มีกลิ่นเหม็นดังกล่าวมานั้น อาจจะมีสาเหตุมาจาก การมีโพรงจมูกอักเสบจากการติดเชื้อไวรัสหรือแบคทีเรีย มักเป็นเฉียบพลัน หายได้ภายในประมาณ 1-2 สัปดาห์ สาเหตุอื่นๆเช่นโพรงไซนัสอักเสบ อาจมีอาการเจ็บตามใบหน้า มีเสมหะไหลลงคอ การมีริดสีดวงในจมูก หรือเนื้องอกในจมูก อาจจะทำให้มีสารคัดหลั่งที่ผิดปกติออกจากจมูกก็ได้ หรือเป็นภูมิแพ้จมูก มักมีอาการคัดจมูก ไอ จาม มีอาการมากช่วงเช้าโดยเบื้องต้นไม่ควรสั่งน้ำมูกแรงๆ ใช้ผ้าสะอาดซับสารคัดหลั่งที่ออกมาได้ ดื่มน้ำมากๆ พักผ่อนให้เพียงพอ รับประทานอาหารอ่อนๆและสุกสะอาด หลีกเลี่ยงสถานที่อากาศเย็นจัด งดสูบบุหรี่ ถ้าสารคัดหลั่งมากจริงๆ สามารถใช้น้ำเกลือล้างจมูกช่วยได้ควรไปพบแพทย์หากอาการดังกล่าวเป็นมากขึ้นเรื่อยๆต่อเนื่อง ร่วมกับคัดหรือเจ็บในจมูกมาก คลำได้ก้อนในจมูก มีไข้สูง ปวดตามใบหน้าเยอะ หรือมีเลือดออกจากจมูกร่วมด้วย